《闻沈元用帅南海喜而有作》
宋代·张九成

与公相别五经年，忧患流离理固然。
怅望故园江渚外，还惊横浦瘴烟边。
喜闻金节专南海，行看锋车上九天。
顾我不才仍老矣，只思归棹五湖船。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。